Tokto

Dokdo (kór. 독도; 獨島 iný prepis: Tokdo – osamelý ostrov) alebo Takešima (jap. 竹島 Takešima) je skupina ostrovov v Japonskom mori, ktorá sa skladá z asi 90 ostrovčekov a útesov (vrátane 37 klasifikovaných ako pevniny), najväčšie sú ostrovy Seodo a Dongdo. O ich suverenitu Kórejská republika vedie spor s Japonskom. Ostrovy zaberajú oblasť o rozlohe 18,7 ha, najvyšší vrchol sa týči do výšky 169 m. Nachádzajú sa 87 km od pobrežia Kórejského polostrova. V Kórei ostrovy administratívne patria do provincie Kjongsangbuk-to (Severný Kjongsang). Ostrovy majú len dvoch trvalo žijúcich obyvateľov, ale vďaka neustálemu spojenie ich navštívi asi 2 000 turistov ročne. Iné projekty Commons ponúka multimediálne súbory na tému Tokto.